ຕຳຫຼວດ ກຳປູເຈຍ ປະທະກັບ ພວກປະທ້ວງ ພັກຝ່າຍຄ້ານ (ສະໄລດ໌/ວີດີໂອ)
ຢ່າງ​ນ້ອຍ ມີປະຊາຊົນ 40 ຄົນ ​ໄດ້​ຮັບ​ບາດ​ເຈັບ ໃນ​ການ​ປະ​ທະ​ກັນ​ ລະຫວ່າງ​ ພວກ​ຍາມຮັກສາ​ຄວາມ​ສະຫງົບ ກັບພວກ​ປະ​ທ້ວງ​ຝ່າຍ​ຄ້ານ.
ບັນດາກຸ່ມສິດທິມະນຸດໃນກຳປູເຈຍກ່າວວ່າ ມີປະຊາຊົນຢ່າງ ນ້ອຍ 40 ຄົນໄດ້ຮັບບາດເຈັບໃນວັນອັງຄານມື້ນີ້ໍ ໃນການປະ ທະກັນ ລະຫວ່າງພວກຍາມຮັກສາຄວາມສະຫງົບ ກັບພວກ ປະທ້ວງຈາກຝ່າຍຄ້ານ ຢູ່ໃນນະຄອນຫລວງພະນົມເປັນ ພວກປະທ້ວງ ພາກັນຮຽກຮ້ອງໃຫ້ລັດຖະບານ ເປີດສວນອິດ ສະຫລະພາບ ຄືນ ສວນສາທາລະນະແຫ່ງນີ້ ຊຶ່ງເປັນບ່ອນ ປະທ້ວງອັນສຳຄັນ ຂອງນະຄອນຫລວງ ໄດ້ຖືກປິດໄວ້ຕັ້ງແຕ່ ເກີດຄວາມຮຸນແຮງທາງການເມືອງ ເມື່ອເດືອນມັງກອນຕົ້ນປີນີ້ ບັນດາກຸ່ມສິດທິມະນຸດເວົ້າວ່າ ເວລາພວກປະທ້ວງພະຍາຍາມ ຈະເອົາປ້າຍໄປຕິດໄວ້ ກັບສິ່ງກີດຂວາງ ທີ່ທາງການເອົາມາຕັ້ງໄວ້ອ້ອມສວນນັ້ນ ພວກເຈົ້າໜ້າທີ່ຮັກສາຄວາມສະຫງົບ ພົນລະເຮືອນ ພາກັນເຂົ້າໄປໄລ່ ພວກເຂົາເຈົ້າອອກໄປ ໂດຍໄດ້ທຸບຕີພວກປະທ້ວງຫລາຍໆຄົນ ພວກປະທ້ວງໄດ້ຫັນມາຕໍ່ສູ້ຄືນ ຊຶ່ງບາງຄົນກໍໄດ້ໃຊ້ໄມ້ຄ້ອນຕີພວກຄົນຍາມ ການປະທະກັນດັ່ງກ່າວ ເຮັດໃຫ້ຫລາຍຄົນບາດເຈັບຈົນເລືອດຕົກຢາງອອກ ເຈົ້າໜ້າທີ່ເມືອງກ່າວວ່າ ຄົນຍາມຢ່າງນ້ອຍ 37 ຄົນໄດ້ຮັບບາດເຈັບ ຕຳຫລວດ ໄດ້ໃຊ້ລະເບີດນ້ຳຕາຍິງໃສ່ ເພື່ອສະຫລາຍການປະທ້ວງ ແລະໄດ້ຈັບນັກການເມືອງ ຢ່າງນ້ອຍ 4 ຄົນ ທີ່ຖືກກ່າວຫາວ່າ ເປັນຜູ້ນຳພາກຸ່ມປະທ້ວງ ຊຶ່ງມີຈຳນວນ ໃນລະ ຫວ່າງ 200 ຫາ 500 ຄົນ